  Анжелика Тихонова корреспондент «Ижевское» предприятиысь ӧнерчиос Фурманов нимо урамысь сюресэз тупатъязы. Со сярысь ужъюртлэн «ВКонтакте» мерлыко вотэсысь огиназ ивортэмын. Сюресчиос Фурманов нимо урамлэсь Азин нимо урам дорысен Новгородской урам дорозь люкетсэ но тротуаръёсты выльдӥзы. Ужъёс улсын алама луэм шобретсэ куштӥзы, тужгес зол бырем интыоссэ рос-прос тупатъязы, асфальтобетонлэсь ӵошкатӥсь сӥ вӧлдӥзы, 16 колодчаосты ӝутӥзы, оглом 752 метр бордюр изъёс пуктӥзы «Ижевское» предприятилэн пресс-службаезСюреслэсь вылӥ сӥзэ 5 сантиметръем щебеньлэсь но мастикалэсь асфальтобетонэн вӧлдӥзы. Со сяна оглом 980 квадрат метр тротуаръёсты тупатӥзы. Ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстӥзы.  Тегъёс: Авто Ижкар сюресъёс тупатъянужъёс  